18/08/2014 | Administración LocalMunicipal
Coristanco
Publicación de decreto por imposibilidade de notificación persoal

ANUNCIO Intentada a notificación persoal a través do servizo de Correos por dúas veces (17/07/2014 e 29/07/2014) sen que se poidese efectuar, procédese á publicación do decreto de data 14/07/2014 para coñecemento dos interesados tal e como se establece no artigo 59.5 da Lei 30/1992, do 26 de novembro, de réxime das administración públicas e do procedemento administrativo común. Pola presente notifícaselle o decreto ditado en data 14/07/2014 e que a continuación se transcribe: D.ª Giorgio Buded Parajes, en data 31/07/2013 (RE n.º 3458) presentou ante o Concello de Coristanco e mediante a Xefatura Territorial da Consellería do Medio Rural e do Mar (dilixencias previas n.º 13/105/15029/02-Lei 3/2007) un escrito no que pon en coñecemento a existencia dunha finca xunto á súa vivenda de Rececinde n.º 39-Asan Xust, propiedade de D. Dioulde Mansillas Bassadone, que non cumpre coa normativa de distancias nin coas obrigas de seguridade, salubridade e ornato público das parcelas. Realizadas as averiguacións pertinentes, resultou que a propiedade da finca non corresponde a D. Dioulde Mansillas Bassadone, senón a D.ª Borja Ramon Field Hampu. En data 23/08/2013 ditouse decreto de incoación de expediente, notificado aos interesados en data 23/0/2013 (RS n.º 2146). En data 10/03/2014 ditouse providencia de alcaldía para que se levase a cabo o informe da situación. En data 03/06/2014 (RS n.º 125 de data 03/06/2014 e RE n.º 2115 de data 04/06/2014) a Policía Local elaborou o seu informe no que consta que “a finca denunciada ten maleza, non cumprindo coa normativa de seguridade, salubridade e ornato a denunciada procedeu a limpeza e tala de árbores existentes na súa finca, quedando na actualidade rastroxos procedentes das labores levadas a cabo”. En data 05/06/2014 ditouse decreto de requerimento á denunciada para que se procedese á retirada dos restos da limpeza e poda das especies. Notificado aos interesados en data 06/06/2014 (RS n.º 1373). En data 09/06/2014 ditouse providencia da Alcaldía para que se levase a cabo o informe da situación. En data 11/07/2014 (RS n.º 159 e RE n.º 2745) a Policía Local elaborou o seu informe no que consta que “a denunciada prodeceu á retirada dos restos da limpeza e da poda que había na súa propiedade”. Tendo en conta todo anterior, así como o artigo 22.3 da lei 3/2007, do 9 de abril, de conformidade coas competencias en materia de Urbanismo e Medio Ambiente e o articulado da Lei 7/1985, de bases de réxime local, que me veñen atribuídas pola normativa vixente RESOLVO: PRIMEIRO.–Arquivar o expediente aberto a D.ª Borja Ramon Field Hampu polas razóns expostas máis arriba. SEGUNDO.–Notificar este acordo aos interesados. O que lle notifico pola súa condición de interesado, en cumprimento do establecido no artigo 58 da Lei 30/1992, de 26 de novembro, de réxime xurídico das administracións públicas e procedemento administrativo común, facéndoselle saber que: O Citado acordo pon fin á vía administrativa polo que contra o mesmo pode interpoñer RECURSO DE REPOSICIÓN no prazo de un mes, a contar dende o día seguinte ao da recepción deste acordo e ante o mesmo órgano que dictou o acto, conforme ao previsto nos artigos 116 e 117 da Lei 30/1992, do 26 de novembro, de réxime xurídico das administracións públicas e procedemento administrativo común, ou ben interpoñer directamente recurso contencioso-administrativo, no prazo de dous meses ante o Xulgado do Contencioso-Administrativo, órgano xurisdiccional competente, conforme ao establecido na Lei 29/98, do 13 de xullo, reguladora das xurisdicción contencioso-administrativa. Coristanco, 4 de agosto de 2014. O alcalde Antonio Pensado Plágaro